CELEX: 32000R2751
Language: da
Date: 2000-12-15 00:00:00
Title: Kommissionens forordning (EF) nr. 2751/2000 af 15. december 2000 om indstilling af fiskeri efter makrel fra fartøjer, som fører irsk flag

Avis juridique important

|

32000R2751

Kommissionens forordning (EF) nr. 2751/2000 af 15. december 2000 om indstilling af fiskeri efter makrel fra fartøjer, som fører irsk flag  

EF-Tidende nr. L 318 af 16/12/2000 s. 0016 - 0016

Kommissionens forordning (EF) nr. 2751/2000af 15. december 2000om indstilling af fiskeri efter makrel fra fartøjer, som fører irsk flagKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, ogud fra følgende betragtninger:(1) I Rådets forordning (EF) nr. 2742/1999 af 17. december 1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98(3), senest ændret ved Kommissionens forordning (EF) nr. 2579/2000(4), fastsættes makrelkvoterne for 2000.(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.(3) Ifølge de oplysninger, der er meddelt Kommissionen, har makrelfiskeriet fra fartøjer, som fører irsk flag eller er registreret i Irland, i farvandene i ICES-område IIa (ikke-EU-farvande) og Vb (EU-farvande), VI, VII, VIIIabde, XII og XIV, nået den tildelte kvote for 2000. Irland har forbudt fisken efter disse bestande fra den 28. november 2000. Denne dato bør derfor også fastsættes i denne forordning -UDSTEDT FØLGENDE FORORDNING:Artikel 1Makrelfiskeriet fra fartøjer, der fører irsk flag eller er registreret i Irland, i ICES-område IIa (ikke-EU-farvande) og Vb (EU-farvande), VI, VII, VIIIabde, XII og XIV, har medført, at Irlands makrelkvote for 2000 må anses for at være opbrugt.Makrelfiskeriet i farvande i ICES-område IIa (ikke-EU-farvande) og Vb (EU-farvande), VI, VII, VIIIabde, XII og XIV, fra fartøjer, der fører irsk flag eller er registreret i Irland, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.Artikel 2Denne forordning træder i kraft dagen efter offentliggørelsen i De Europæiske Fællesskabers Tidende.Den anvendes fra den 28. november 2000.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 15. december 2000.På Kommissionens vegneFranz FischlerMedlem af Kommissionen(1) EFT L 261 af 20.10.1993, s. 1.(2) EFT L 358 af 31.12.1998, s. 5.(3) EFT L 341 af 31.12.1999, s. 1.(4) EFT L 298 af 25.11.2000, s. 3.